ออมสินไม่หวั่นขยับปล่อยกู้ครูให้สูงสุด3ล้าน
&nbsp;
19 ส.ค. 2554

โพสต์ทูเดย์ — ออมสินขยับให้ครูประวัติดีกู้เพิ่มสูงสุดรายไม่เกิน 3 ล้านบาท ลดดอกเบี้ยให้อีก 15 สตางค์ 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารจะลงนามในโครงการพัฒนาชีวิตครูร่วมกับทางกระทรวงศึกษาธิการ และคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) เพื่อขายวงเงินปล่อยสินเชื่อให้กับครู จากเดิมที่กำหนดครูที่อยู่ในโครงการพัฒนาชีวิตครู สามารถรวมกลุ่มกู้เงินโดยค้ำประกันเป็นกลุ่มบุคคลได้รายละ 67 แสนบาท โดยจะเพิ่มวงเงินเป็นรายละไม่เกิน 1 ล้านบาท 
สำหรับกรณีที่มีประวัติการชำระหนี้ดีมาโดยตลอด จะได้รับสิทธิพิเศษให้กู้ได้ถึง 3 ล้านบาท ในอัตราดอกเบี้ยผ่อนปรนซึ่งจะลดจากดอกเบี้ยปกติอีก 15 สตางค์ ในเบื้องต้นคาดว่าน่าจะมีครูที่เข้าข่ายได้ขยายวงเงินกู้เป็น 3 ล้านบาท อยู่ประมาณ 2 หมื่นคน จากทั่วประเทศ
“เงื่อนไขอื่นๆ จะต้องให้ทาง สกสค. กำหนด เพราะผู้ที่จะกู้ได้ต้องได้รับการค้ำประกันจากทาง สกสค. ด้วย แต่ยืนยันว่ายังไม่คิดจะขยายวงเงินไปถึง 5 ล้านบาท เพราะครูทั่วไปนั้นได้ขยายวงเงินกู้จาก 67 แสนบาท เป็นรายละ 1 ล้านบาทแล้ว” นายเลอศักดิ์ กล่าว 
นายเลอศักดิ์ กล่าวอีกว่า สำหรับวงเงินปล่อยกู้ที่เพิ่มขึ้น ผู้กู้สามารถนำไปชำระหนี้ที่ค้างเก่า เช่น หนี้ของสหกรณ์ได้ ทั้งนี้ยืนยันว่าการปล่อยกู้ในโครงการพัฒนาชีวิตครูไม่มีปัญหาเรื่องหนี้เสีย เพราะเป็นโครงการเงินกู้สวัสดิการที่สามารถหักยอดเงินที่ต้องผ่อนชำระจากเงินเดือนกับหน่วยงานต้นสังกัดได้ทันที ส่งผลให้ยอดหนี้ที่ไม่ก่อให้เกิดรายได้ของโครงการนี้มีอยู่เพียง 0.20.3% ของสินเชื่อรวม